**INFORMACIJA APIE ASMENS DUOMENŲ TVARKYMĄ ADMINISTRUOJANT PRIEMONĘ „GAMYBINIŲ IR PAVIRŠINIŲ NUOTEKŲ VALYMO TECHNOLOGIJŲ DIEGIMAS“**

Lietuvos Respublikos aplinkos ministerijos Aplinkos projektų valdymo agentūra (toliau – Agentūra), kaip asmens duomenų valdytoja, asmens duomenis tvarko vadovaudamasi 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir kitais asmens duomenų apsaugą reglamentuojančiais teisės aktais.

**1. Duomenų valdytojas**

Duomenų valdytojas – Lietuvos Respublikos aplinkos ministerijos Aplinkos projektų valdymo agentūra, juridinio asmens kodas 288779560, adresas Labdarių g. 3-102, LT-01120 Vilnius, tel. 8 646 02 285, el. paštas: apva@apva.lt. Duomenų apsaugos pareigūno kontaktiniai duomenys: tel. 8 602 83 577, el. paštas: dap@apva.lt, adresas Labdarių g. 3-102, LT-01120 Vilnius. Informacija apie asmens duomenų tvarkymą Agentūroje skelbiama internetinėje svetainėje www.apva.lt skiltyje „Asmens duomenų apsauga“.

**2. Asmens duomenų tvarkymo tikslas**

1. paraiškų ir mokėjimo prašymų registravimas, vertinimas bei atranka;
2. negrąžinamųjų dotacijų išmokėjimas;
3. projektų administravimas;
4. informacijos apie priemonės „Gamybinių ir paviršinių nuotekų valymo technologijų diegimas“ (toliau – Priemonė) įgyvendinamą teikimas šios Priemonės įgyvendinimą koordinuojančiai Lietuvos Respublikos aplinkos ministerijai.

**3. Asmens duomenų tvarkymo teisinis pagrindas**

Agentūra asmens duomenis tvarko vadovaudamasi 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-01-06-07-01 „Gerinti vandens telkinių būklę“ poveiklės „Gamybinių ir paviršinių nuotekų valymo technologijų diegimas“  projektų finansavimo sąlygų aprašu, patvirtintu Lietuvos Respublikos aplinkos ministro 2024 m. rugpjūčio 13 d. įsakymu Nr. D1-276 (toliau – aprašas). Asmens duomenų tvarkymo Agentūroje teisinis pagrindas – Reglamento 6 straipsnio 1 dalies c ir e punktai.

**4. Tvarkomi asmens duomenys**

Agentūra, administruodama Priemonę, tvarko šiuos asmens duomenis:

1. Pareiškėjų arba jų įgaliotų asmenų asmens duomenis:

1.1. identifikacinius duomenis (vardas, pavardė, asmens kodas, gimimo data);

1.2. kontaktinius duomenis (adresas, telefono numeris, elektroninio pašto adresas);

1.3. Agentūrai pateiktame įgaliojime nurodytus duomenis (įgaliojimo turinys, data, galiojimo terminas, įgaliotojas ir įgaliotasis ir pan.) (jei taikoma);

1.4. banko sąskaitos numerį;

1.5. kitus paraiškoje bei projekto vykdymo metu pateiktus ar sukurtus asmens duomenis.

Nurodytų asmens duomenų pateikimas yra būtinas siekiant skirti ir išmokėti dotaciją.

**5. Asmens duomenų šaltiniai**

Agentūros tvarkomi asmens duomenys gaunami iš šių šaltinių:

1. Valstybinės mokesčių inspekcijos (viešai skelbiama informacija apie mokesčių mokėtojus);

2. Informacinės visuomenės plėtros komiteto Aplinkos projektų valdymo informacinėje sistemoje identifikuojantis per elektroninius valdžios vartus.

**6. Asmens duomenų gavėjai**

Agentūra asmens duomenis gali perduoti:

1. Kompetentingoms valdžios, audito arba teisėsaugos įstaigoms laikantis teisės aktuose nustatytų reikalavimų;

2. Priemonės įgyvendinimą koordinuojančiai Lietuvos Respublikos aplinkos ministerijai;

3. Agentūros pasitelktiems duomenų tvarkytojams (pvz., informacinių technologijų bendrovėms ir pan.);

**7. Asmens duomenų saugojimo laikotarpis**

Pateikti asmens duomenys saugomi 5 metus po projekto pabaigos.

**8. Duomenų subjektų teisės**

Duomenų subjektai turi šias teises:

- būti informuotu apie asmens duomenų tvarkymą Agentūroje;

- prašyti susipažinti su Agentūros tvarkomais asmens duomenimis Reglamento 15 straipsnio nustatyta tvarka;

- reikalauti ištaisyti netikslius / papildyti neišsamius su juo susijusius asmens duomenis Reglamento 16 straipsnio nustatyta tvarka;

- reikalauti ištrinti asmens duomenis Reglamento 17 straipsnio nustatyta tvarka;

- apriboti savo asmens duomenų tvarkymą Reglamento 18 straipsnio 1 dalyje nurodytais konkrečiais atvejais;

- nesutikti su asmens duomenų tvarkymu Reglamento 21 straipsnio nustatyta tvarka;

- teisę į asmens duomenų perkeliamumą Reglamento 20 straipsnio nustatyta tvarka;

- bet kuriuo metu atšaukti sutikimą dėl asmens duomenų tvarkymo, kai duomenų tvarkymas grindžiamas Reglamento 6 straipsnio 1 dalies a punktu;

- pateikti skundą Valstybinei duomenų apsaugos inspekcijai, jeigu manote, kad Jūsų asmens duomenys tvarkomi pažeidžiant Jūsų teises ir teisėtus interesus asmens duomenų apsaugos srityje. Daugiau informacijos rasite www.vdai.lrv.lt. Prašymai dėl duomenų subjektų teisių įgyvendinimo Agentūroje pateikiami vadovaujantis 2019 m. balandžio 11 d. Agentūros direktoriaus įsakymu Nr. T1-61 patvirtintomis „Duomenų subjekto teisių įgyvendinimo Lietuvos Respublikos Aplinkos ministerijos Aplinkos projektų valdymo agentūroje taisyklėmis“, kurios skelbiamos Agentūros internetiniame puslapyje [www.apva.lt](http://www.apva.lt)

9**. Automatizuotų sprendimų priėmimas**

Automatizuotų sprendimai nebus priimami, taip pat nebus vykdomas profiliavimas.

Atnaujinta: 2025.02.14